హైదరాబాద్‌లో యుటూ సేవలు షురూ!
- డిసెంబర్‌ నాటికి 750 కార్లతో సర్వీసులు
నవతెలంగాణ,వాణిజ్యవిభాగం: చెన్నై కేంద్రంగా పనిచేస్తున్న మొబైల్‌ యాప్‌ ఆధారిత క్యాబ్‌ సేవల సంస్థ యూటు తన సేవలను హైదరాబాద్‌కూ విస్తరించింది. బుధవారం (26వ తేదీ) నుంచి 105 కొత్త బ్రాండ్‌ కార్లతో క్యాబ్‌ సేవలను అందుబాటులోకి తీసుకొచ్చినట్లుగా సంస్థ సీఈవో కేవీపీ భాస్కరన్‌ పేర్కొన్నారు. డిసెంబర్‌ చివరి నాటికి మరో 750 కార్లు అందుబాటులోకి రానున్నయని తెలిపారు. మొదటి దశలో భాగంగా వచ్చే ఆరు నెలల కాలంలో తొమ్మిది నగరాలకు విస్తరించడంతో పాటు లక్ష కార్లను నడపాలని లక్ష్యంగా పెట్టుకున్నామని తెలిపారు. ఈ క్యాబ్‌ సేవలను 'సర్జ్‌ రేట్స్‌'లు లేకుండా సరసమైన ధరలకు వినియోగదారులకు అందించనున్నమన్నారు. క్యాబ్‌ సేవలకు చిన్న వాహనాల శ్రేణిలో డాట్‌సన్‌ గో ప్లస్‌, సెడాన్‌ సెగ్మెంట్‌లో నిస్సాన్‌ సన్నీ వాహనాలను నడుపనున్నమని వివరించారు. అలాగే తరుచుగా సేవలను ఉపయోగించే వినియోగదారుల కోసం ప్రత్యేకమైన రివార్డ్‌ కార్యక్రమాన్ని రూపొందించినట్టు తెలిపారు. తమ సంస్థతో కలిసి పనిచేసే డ్రైవర్లకు గృహ రుణం పథకం సాయంతో సొంతింటి కల నిజం చేసుకునే అవకాశం కల్పిస్తున్నామన్నారు. ఇప్పటికే ఈ తరహా ప్రాజెక్టును చెన్నైలో చేపట్టమన్నారు. కిలోమీటర్‌కు రూ.8 వసూలు చేయనున్నట్లు తెలిపారు. పెట్టుబడుల అంశంపై సమాధానాన్ని ఆయన దాట వేశారు.
మీ స్నేహితులకు రికమెండ్ చెయ్యండి